АҞӘА, лаҵара 27 – Sputnik. Ашьапылампыл азы Аԥсны ачемпионат афбатәи атур хыркәшахеит, абри атәы аанацҳауеит атәыла Ашьапылампылтә федерациа.
Ашьапылампыл азы Аԥсны ачемпионат афбатәи атур иалагеит лаҵара 23 рзы. Галтәи "Самырзаҟан" иара астадион аҿы иаднакылоит афонҿыцтәи акоманда. Аиԥылара мҩаԥысит 14:0 ҳәа афонтәи акоманда аиааирала.
Лаҵара 24 азы "Шахтиори" "Риҵеи" рыхәмарра мҩаԥысит Витали Дараселиа ихьӡ зху Очамчыратәи астадион аҿы. Ахәмарра еилгеит еиҭахарыла – 1:1.
Аҳҭнықалақь акомандақәа "Динамои" "Нарҭи" лаҵара 25 азы еиԥылеит. 1:0 ҳәа "Динамо" аԥыжәара агеит.
Акомандақәа "Гагреи" "Саӡи" рыхәмарра 3:1 ҳәа ихыркәшан.
Атурқәа фба реихшьаалала акоманда "Гагра" 15 очко аманы атурниртә таблицаҿ аԥхьагылара амоуп. Аҩбатәи ацәаҳәаҿы игылоуп "Риҵа" 13 очко аманы, ахԥатәи аҭыԥ аҿы –"Динамо" 12 очко аманы.
XXVIII ашьапылампыл азы Аԥсны ачемпионат иалахәуп акомандақәа ааба: "Саӡ" – Цандрыԥшь, "Гагра" – Гагра, "Афон" – Афон ҿыц, "Риҵа" – Гәдоуҭа, "Динамо" – Аҟәа, "Нарҭ" – Аҟәа, "Самырзаҟан" – Гал, "Шахтиор" – Тҟәарчал.